на алуминиев пигмент и има следните характеристики:
 —
 минимум осем слоя от алуминий с чистота 99,8 % или повече,
 —
 оптичната плътност на всеки слой от алуминий е не повече от 3,0 D,
 —
 всеки слой от алуминий е отделен чрез слой от акрилатен полимер,
 —
 дебелината на всеки слой от алуминий е до 30 нанометра (0,03 μm),
 —
 слоевете от алуминий и от акрилатен полимер се намират върху носещ филм от PET (полиетилентерефталат) с дебелина 12 μm.
 Продуктът се предлага на рула с дължина до 50 000 метра.
 7616 99 90
 Класирането се определя от разпоредбите на общо правило 1, общо правило 3, буква б) и общо правило 6 за тълкуване на Комбинираната номенклатура и от текстовете на кодове по КН 7616 , 7616 99 и 7616 99 90 .
 Класирането в позиция 3212 като фолио за печатане чрез щамповане се изключва, тъй като продуктът не се състои от метален прах, агломериран със свързващо вещество, нито от метал или пигмент, поставен върху лист, служещ за подложка, и не е от видовете, използвани за печатане. Следователно съгласно забележка 6 към глава 32 продуктът не е фолио за печатане чрез щамповане.
 Тъй като носещият филм от РЕТ служи като структурна опора на слоевете от алуминий и от акрилатен полимер, поставени на всяка от страните му, той не придава основния характер на продукта. Основният характер се определя от алуминия. Поради това класирането като фолио от полиестери или от пластмаси в позиция 3920 или в позиция 3921 се изключва.
 Съгласно забележка 1, буква г) към глава 76 фолиата от позиция 7607 се състоят само от един слой от алуминий, който може да е фиксиран, например, върху пластмаса. Продуктът има по-сложна структура, тъй като се състои от няколко слоя от алуминий, отделени чрез слоеве от акрилатен полимер, като в средата на тази структура се намира носещият филм от PET. Следователно се изключва и класирането в позиция 7607 като алуминиево фолио, фиксирано върху пластмаса.
 Поради това продуктът трябва да бъде класиран в код по КН 7616 99 90 като други изделия от алуминий.
 